PRAVIDLÁ SÚHLASU S MONTÁŽOU KLIMATIZÁCIÍ, TIENIACEJ A PRIJÍMACEJ TECHNIKY, S VÝMENOU OKIEN, A  STAVEBNÝMI ÚPRAVAMI
PRO FUTURO

Vlastníci bytov a nebytových priestorov bytového domu ......................................., v súlade s výsledkami z písomného hlasovania, konaného v dňoch .......................................... udeľujú vlastníkom súhlas pre budúce inštalácie klimatizačných jednotiek, tieniacej a prijímacej techniky, výmenu okien a so stavebnými úpravami, za podmienky dodržania nasledujúcich skutočností:
1. Vlastník pred osadením uvedených zariadení, vykonaním prác a stavebných úprav o svojom zámere písomne  informuje zástupcu vlastníkov a správcu.
1. Správcovi predloží technický list zariadenia, jednoduchú schému, alebo výkres technického riešenia s označením miesta inštalácie, uvedie technické parametre, ako hmotnosť, hlučnosť, technické podmienky napojenia a uchytenia, statický posudok, a rovnako uvedie identifikačné údaje oprávnenej osoby, ktorá vykoná práce a montáž.
1. Pri montáži klimatizácie je povolená montáž iba 1 ks vonkajšej jednotky na byt, max. rozmery vonkajšej jednotky môžu byť 850x600x300mm, max. hlučnosť môže byť 47 dB, max. výkon môže byť 3,5kw, vedenie potrubia, alebo lišty pre rozvody elektrickej energie a chladiva max. 20 cm mimo obrys vonkajšej jednotky, osadenie min. 150 cm od hrany susedovho okna, odvod kondenzátu musí byť realizovaný mimo vonkajšieho prostredia, v prípade odparovacej nádoby zabezpečený tak, aby táto nádoba nepretekala. Pre byty, ktoré majú balkón, lodžiu, alebo terasu je nutné prednostne umiestniť vonkajšiu jednotku klimatizácie z vnútornej strany na balkón, lodžiu, alebo terasu. Namontovaná vonkajšia jednotka klimatizácie nesmie rušiť vzhľad bytového domu, musí byť v súlade s horizontálnymi a vertikálnymi líniami už v minulosti namontovaných vonkajších jednotiek klimatizácií. Maximálny elektrický príkon klimatizácie na jeden byt môže byť maximálne taký, aby istič v stupačke BD slúžiaci na istenie prípojky bytu bol v súlade s rozhodnutím distribučnej spoločnosti, napríklad SSD, alebo inej oprávnenej organizácie. Prípadná výmena ističa musí byť v súlade s právnymi a technickými predpismi Slovenskej republiky a výhradne so súhlasom oprávnenej organizácie, náklady na výmenu ističa znáša v plnej výške vlastník. V prípade záujmu o montáž klimatizácie s výkonom vyšším ako 3,5kW musí byť tento zámer individuálne posúdený správcom. Správca je oprávnený prizvať k posúdeniu potrebné odborne spôsobilé a oprávnené osoby, náklady na posúdenie znáša v plnej výške vlastník a riadia sa pravidlami pre tarifnú odmenu správcu.
1. Pri montáži tieniacej alebo prijímacej techniky je nutné dodržať dohodnutý rozmer, typ a farebné riešenie nasledovne:
1. Zasklenie balkóna, alebo lodžie, alebo terasy fínskym bez rámovým systémom s umiestnením okapového systému pod zasklenie.
1. Vonkajšie rolety nedelené vo farbe bielej, šírka lamely 4-7 cm.
1. Markíza bez okrasného lemu vo farbe hnedej, najviac na šírku okna alebo dverí s povoleným presahom 10 cm z každej strany okna alebo dverí.
1. Satelitný, alebo televízny prijímač len jeden ks pre jeden byt, alebo nebytový priestor osadený na fasádu bytového domu, na balkón, terasu, alebo lodžiu s minimálnym odstupom od okna alebo dverí susedného priestoru 1 meter.
1. Vlastník pred osadením uvedených zariadení informuje zástupcov vlastníkov bytov a správcu o spôsobe uchytenia zariadenia. Uchytenie musí spĺňať parametre z hľadiska prípadnej korózie tak, že bude realizované z nehrdzavejúcich materiálov a osadené anti-vibračnými podložkami.
1. Pri výmene okien vlastník predloží technickú dokumentáciu okien, ktoré budú osadené do obvodového plášťa domu, montážny otvor po namontovaní okien musí byť vyspravený do technického stavu čo najviac zhodnému s obvodovým plášťom domu.
1. Stavebné úpravy bytu vlastník musí uskutočniť podľa dokumentácie, statického posudku, ktorú predložil správcovi. Tento súhlas pro futuro je platný iba na stavebné úpravy v zmysle zákona 25/2025 Z.z. §2 ods.9. pism. a, b, nenahrádza rozhodnutia, stanoviská, vyjadrenia, súhlasy, alebo iné opatrenia dotknutých orgánov požadované podľa osobitných predpisov.
1. Vlastník je plne zodpovedný za správnu montáž zariadenia a všetky škody spôsobené montážou, demontážou a prevádzkou zariadenia je povinný bezodkladne odstrániť na vlastné náklady.
1. Vlastník je plne zodpovedný za bezpečnosť zariadenia počas celej doby inštalácie na plášti budovy, resp. balkón, lodžiu, alebo terasu.
1. Vlastník je po demontáži zariadenia povinný v čo najkratšom čase uviesť plášť budovy do pôvodného stavu čo vopred čo do času a spôsobu konzultuje so zástupcami vlastníkov bytov a správcom.
1. Vlastník je plne zodpovedný za nakladanie s odpadmi, vzniknutými pri realizácii stavebných úprav ako aj ostatných prác a montáží, v súlade so zákonom č. 79/2015 Z. z. o odpadoch a o zmene a doplnení niektorých zákonov (zákon o odpadoch) v znení neskorších predpisov a iných súvisiacich vykonávajúcich predpisov a súvisiacich právnych noriem a v súlade s platným VZN dotknutého mesta.
1. Vlastník je povinný minimálne tri pracovné dni pred zásahom do plášťa budovy, alebo iného zásahu do spoločných častí alebo zariadení, informovať zástupcov vlastníkov bytov a správcu o dátume a presnom čase vykonania prác.
1. Za účelom inštalácie vlastníci udeľujú súhlas na umiestnenie 
1. na fasádu, obvodový plášť bytového domu,
1. alebo na balkón, lodžiu alebo terasu,
1. na strechu, strešný plášť bytového domu,
1. na podlahu balkónu, lodžie, alebo terasy
1. Za účelom inštalácie vlastníci udeľujú súhlas na uchytenie :
1. o fasádu, obvodový plášť bytového dom a jeden prieraz cez fasádu, obvodový plášť,
1. o plochu balkóna, lodžie alebo terasy, bez zasiahnutia hydroizolačnej vrstvy a jeden prieraz cez fasádu, obvodový plášť, 
1. o strechu, strešný plášť bez zásahu do hydroizolačnej vrstvy,  s možnosťou prierazu cez strešný plášť.
1. Za účelom výmeny okien vlastníci udeľujú súhlas na umiestnenie nových okien do pôvodných stavebných otvorov pôvodných okien obvodového plášťa domu.
1. Za účelom vykonania stavebných úprav v bytoch vlastníci udeľujú súhlas na stavebné úpravy podľa dokumentácie, statického posudku, ktorú predložil vlastník správcovi, ale iba na stavebné úpravy v zmysle zákona 25/2025 Z.z. §2 ods.9. pism. a, b,  stavebnými úpravami sú stavebné práce, ktorými sa upravuje stavebná konštrukcia existujúcej stavby, ale ktoré nie sú zmenou stavby, najmä stavebná obnova obvodového plášťa alebo strešného plášťa budovy, vnútorné stavebné úpravy bez zmeny veľkostných parametrov stavby a ktorými sa upravuje  vymieňa alebo dopĺňa elektrické vedenie, elektroenergetické zariadenie, vedenie elektronickej komunikačnej siete, telekomunikačné zariadenie, plynárenské zariadenie a siete verejného vodovodu a verejnej kanalizácie o technologické prvky, ak úprava, výmena alebo doplnenie stavby plní účel pôvodnej stavby alebo je jej súčasťou a ak sa nemení jej trasa.
1. Pri vykonaní stavebných úprav je nutné zachovať prístup k potrubiam a meračom energií a médií v bytovom jadre, montážny otvor musí byť o minimálnych rozmeroch 600mm x 600mm. V prípade, že pri prácach bude nutné demontovať bytové vodomery, pred ich demontážou je vlastník povinný prizvať správcu, prípadne povereného zástupcu vlastníkov, za účelom odpočtu stavov teplej a studenej vody, po ukončení prác vlastník je povinný objednať u správcu opätovnú montáž a plombovanie vodomerov.
1. [bookmark: _GoBack]Nesplnenie ktorejkoľvek podmienky, informačnej povinnosti, alebo technického riešenia sa bude považovať za inštaláciu bez súhlasu a vlastník bude povinný takúto inštaláciu odstrániť bez meškania a to aj bez výzvy vlastníkmi, alebo správcom a poškodené spoločné časti, alebo zariadenia bytového domu uviesť do pôvodného stavu na svoje náklady. Správca je oprávnený v prípade inštalácie bez súhlasu uložiť vlastníkovi pokutu vo výške do 300,-€.

